Давиде Анчелотти

Давиде Анчело́тти (; 22 июли 1989, Парма, Эмилия-Романя, Итолиё) —  собиқ футболбоз.  Сармураббии бошгоҳи «Ботафого» мебошад.

 Зиндагинома 
Давиде Анчелотти 22-юми июли соли 1989 дар шаҳри Пармаи Итолиё дар оилаи мураббии машҳури футбол Карло Анчелотти ва ҳамсараш Луиза Ҷибеллини ба дунё омадааст.

 Ҳаёти шахсӣ 
Давиде ба забонҳои итолиёвӣ, фаронсавӣ, испанӣ, олмонӣ ва англисӣ озодона ҳарф мезанад. Дар моҳи июни соли 2022 ӯ бо рассом Ана Галоча издивоҷ кард. Онҳо соҳиби ду писари дугоник — Лукас ва Леонардо ҳастанд.

 Маснади бошгоҳӣ 
Аз падари худ пайравӣ карда, ӯ низ фаъолияти футболбозиро дар дастаи «Милан» оғоз намуд ва дар мавқеи нимҳимоятгар бозӣ мекард. Баъдан ба дастаи ҳаваскори «Боргоманеро» гузашт, вале дар синни 20 солагӣ фаъолияти бозикуниро қатъ кард, то ки ба кори мураббигӣ диққати бештар диҳад.

Дар синни 22 солагӣ ӯ дараҷаи илмиро дар риштаи илмҳои варзишӣ ба даст овард.

 Фаъолияти мураббигарӣ 
Давиде Анчелотти санаи 8 июли соли 2025, фаъолияти мустақили мураббигии худро оғоз кард. Ӯ аз тими миллии Брозил ҷудо шуда, роҳбарии бошгоҳи «Ботафого» аз Силсилаи А-и Брозилро ба ӯҳда гирифт. Қарордодаш бо бошгоҳ то моҳи декабри соли 2026 баста шудааст.

 Эзоҳ 

 Пайвандҳо 

Гурӯҳ:Зодагони 22 июл
Гурӯҳ:Зодагони соли 1989
Гурӯҳ:Ниммуҳофизатгарони футбол
Гурӯҳ:Мураббиёни футбол
Гурӯҳ:Футболбозони Итолиё
Гурӯҳ:Бозигарони БФ «Милан»
Гурӯҳ:Бозигарони БФ «Боргоманеро»